Първоначално доброволческите отряди са съсредоточени заедно с редовната армия по българо-турската граница, но с нарастването на сръбската заплаха в края на октомври част от тях е прехвърлена на запад и взема дейно участие още в първите боеве със сърбите (при Трън, Врабча, Драгоман и Кула), както и във всички по-големи сражения през войната (при Сливница, Пирот и отбраната на Видин).